רג'אה עאלם

רג'אה עאלם (בערבית: رجاء عالم; נולדה ב-1970) היא סופרת סעודית.

 ביוגרפיה 
עאלם נולדה וגדלה במכה. היא בוגרת תואר ראשון בספרות אנגלית,. היא סופרת זוכת פרסים, הכותבת בסגנון שהוא תערובת של המודרני עם תמות מסורתיות. עאלם פרסמה מספר מחזות, שלושה רומנים, ואוסף סיפורים קצרים, נהר אל-חיוואן (נהר החיות, 1994).

הסיפור הקצר שלה "One Thousand Braids and a Governess" תורגם לאנגלית ופורסם באנתולוגיה Voices of Change: short stories by Saudi Arabian women writers, בעריכת אבובאקר בגדר, אווה מ. היינריכסדורף, ודברה אקרס.

חלק מן העבודות שלה בערבית נאסרו לפרסום/מכירה. הכתיבה באנגלית הייתה החלטה משמעותית עבור עאלם. היא אמרה:

כיום היא מלמדת במרכז להכשרת גננות בג'דה, ערב הסעודית ומתגוררת בג'דה ובפריז.

 הפרס הבין-לאומי לספרות ערבית 
עאלם הוכרזה כזוכה משותפת בפרס הבין-לאומי לספרות ערבית לשנת 2011 עבור הרומן שלה The Doves' Necklace. היא חלקה את הפרס עם הסופר המרוקאי מוחמד אכארי.

 אמנות 
עאלם משתפת פעולה עם אחותה, שאדיה עאלם, שהיא אמנית חזותית, ביצירת עבודות מיצב. ביצירה In Negative No More (2004), דמותן של האמניות משוקפת על וילון מוזהב, אשר מיוצר מנגטיבים של צילומים משפחתיים מתקופות שונות בחייהן, הארוגים יחד. העבודה הביוגרפית מתארת את מקומה של האמנית-האישה בחברה הערבית, כשהיא משילה מעליה דעות קדומות שליליות וסטריאוטיפים. 

ב-2011, השתיים ייצגו את ערב הסעודית בביתן הראשון שלה בביאנלה של ונציה, עם עבודתן The Black Arch, עבודה החוקרת את המשמעות של הצבע השחור מבחינה פיזית ונפשית בחייהן - מהצלליות השחורות של נשים סעודיות מכוסות בורקה, ועד הכיסוי השחור של הקעבה - צבע שהן מתארות כצובע את העיר מכה.

 עבודות נבחרות 
 ثقوب في الظهر (Thouqoub fi el-dahr) Beyrouth: Dar al Adab, 2006. 
 ستر (Sitr) Beyrouth : Dar al Adab, 2006. 
 الرقص على سن الشوكة (Al-raqs ala sinn al-shouka) Beyrouth: Dar al Adab, 2006. 
 طريق الحرير (Tariq al-harir) Beyrouth : Dar al Adab, 2006. 
 خاتم (Khatim) Beyrouth : Dar al-bayda, 2006. 

 קישורים חיצוניים 

 הערות שוליים 

קטגוריה:סופרות סעודיות
קטגוריה:אמניות סעודיות
קטגוריה:פמיניסטיות סעודיות
קטגוריה:זוכי הפרס הבין-לאומי לספרות ערבית
קטגוריה:ילידות 1970
קטגוריה:ילידי 1970